31 मार्च तक ठेके सील नहीं होंगे
ठेके सील करने की कार्रवाई से बचने के लिए ठेकेदारों ने हाईकोर्ट में की थी अपील
भास्करसंवाददाता | पठानकोट
एक्साइजड्यूटी का बकाया चुकाने को लेकर शराब ठेकेदारों को हाईकोर्ट से राहत मिली है। हाईकोर्ट ने बकाया वसूली को लेकर एक्साइज डिपार्टमेंट की शराब ठेके सील करने की कार्रवाई पर 31 मार्च तक के लिए रोक लगा दी है। हाईकोर्ट ने एल-1 लाइसेंस जारी नहीं होने पर घाटे का हवाला देकर करोड़ों की एक्साइज ड्यूटी देने में आनाकानी कर रहे ठेकेदारों को एक्साइज कमिश्नर का फैसला मानने के निर्देश दिए थे। एक्साइज कमिश्नर गुरतेज सिंह ने कहा है कि शराब ठेकेदारों से ब्याज समेत पूरा बकाया वसूलने की फैसला लिया है, बकाया नहीं मिलने पर ठेके सील करने की चेतावनी दी थी। ठेके सील करने की कार्रवाई से बचने के लिए ठेकेदारों ने हाईकोर्ट में अपील की थी। ईटीओ लवजिंद्र सिंह ने बताया कि ठेकेदारों ने अपनी रूटीन फीस जमा कराना शुरू कर दी है और सिलिंग पर कोर्ट ने 31 मार्च तक के लिए रोक लगा दी है। उनके ठेके अभी सील नहीं किए जाएंगे, पर बकाया वसूल किया जाएगा।
बता दें कि 2016-17 के लिए एक्साइज डिपार्टमेंट ने जिले में 209 शराब ठेके 87.24 करोड़ में आवंटित किए थे। अभी भी ठेकेदारों पर एक्साइज ड्यूटी का 7 करोड़ का ठेकेदारों पर बकाया है। बकाया जमा नहीं कराने पर डिपार्टमेंट ने अमरीक वाइन के की जगह ठेके सील भी किए थे। बाद में उन्हें अब दोबारा खोल दिया गया।
hin_Deva hin_Deva bho_Deva hin_Deva hin_Deva